משה שגב

משה שגב (המוכר יותר בשם: שגב משה; נולד ב-29 בספטמבר 1973) הוא שף ומנחה תוכניות בישול ישראלי. למשה שגב היו 11 מסעדות (לפני הקורונה): מסעדת "שגב ארט" בהרצליה שנסגרה, "שגב אקספרס רמת החייל", "שגב אקספרס ראשון לציון", "שגב קיטשן גארדן" בהוד השרון ו"שגב קונספט" המשלב שלושה ברי אוכל במתחם אחד. את מתחמי "שגב קונספט" ניתן למצוא בתל אביב, כפר סבא, ראשון לציון, קריית ביאליק, נתניה ובאר שבע.

==נעוריו==
משה שגב נולד למשפחת סבג בירושלים וגדל בראשון-לציון. הוא למד לבשל מאמו. 

בגיל 13.5 התחיל לעבוד במטבח הבאולינג בראשון-לציון. 

אחרי שירותו הצבאי בחטיבה 500 של חיל השריון למד עיצוב וגרפיקה, ועבד במקביל במטבח מלון רויאל ביץ' באילת, בבייגל נאש, ברשת ספגטים, מסעדת וונגולי, מסעדת ברברסקו, מסעדת רוטשילד, קייטרינג רוני ומגי, מסעדת "אודיאון" של מיקה שרון, מסעדת בריו דה קובה, מסעדת תמוז. 

למד בישול בתאילנד ובבית הספר תדמור, וכמו כן לימד בבתי ספר שונים לבישול.

==קריירה==
מסעדת שגב קיטשן גארדן בקריון, קריית ביאליק

שגב התחיל את דרכו הקולינרית בטלוויזיה כאשר בשנת 2001 הופיע בתוכנית הבישול לילדים "עושים חיים וטעים" בהנחייתה של שרית וינו-אלעד, בעקבות הופעתו בתוכנית קיבל תוכנית בישול בערוץ הילדים בשם "פתוח" משם עבר לבשל בתוכניתו של יובל כספין "המסיבה", וב-2004 הנחה תוכנית בישול משל עצמו בשם "שגב במטבח". ובהמשך הייתה לו פינת בישול בתוכניתה של אודטה שוורץ בערוץ 10, כמו כן, היו לו פינות בישול בתוכניות "מומחים עם סגנון" ו"דברים טובים ב-7", בהנחייתה של שרון כידון.

אחרי-כן הנחה מספר תוכניות בישול בערוץ 2, כגון: "שגב בא לבשל", "שגב בא לפנק" ו"שגב- המופע".

בשנת 2012 הנחה שגב את תוכנית הבישול "הבסטה של שגב" ששודרה בערוץ 2, בשידורי רשת. בשנת 2013 החל להגיש באותו ערוץ את תוכנית הבישול "שגב עולמי".

שגב היה השף הראשי של חברת התעופה "אל על" בין השנים 2012 עד 2017.

פתח את מסעדת שגב בהרצליה פיתוח, ומסעדות שגב אקספרס ברמת החיל שבתל אביב ובקניון הזהב, שבראשון לציון.

מסעדת "שגב" בהרצליה נבחרה על ידי כתב העת "על השולחן" לאחת מעשר המסעדות הטובות בישראל ושגב משה נבחר לשף השנה בשנת 2008. היא נבחרה לכך שוב בשנת 2009. 

ביולי 2015, פתח את הבר-מסעדה "שגב קונספט" בשרונה מרקט שבמתחם שרונה.

במאי 2018 שגב גרם לתקרית דיפלומטית מביכה בעת ביקורו בישראל של ראש ממשלת יפן שינזו אבה, כאשר הגיש קינוח בתוך פסל בצורת נעל.

ביולי 2022 השתתף בתוכנית "שף מתחלף" שמשודרת ברשת 13, והחליף מסעדה עם השף ירון שליו.

==חיים פרטיים==
בשנת 2005 נישא לסטייליסטית סנדרה רינגלר, ולהם שלושה בנים.

מתגורר ברמת השרון.

==ספריו==
* יומנו של שף, קריית גת, הוצאת קוראים, 2009.
* שגב אקספרס, קריית גת, הוצאת קוראים, 2009.
* מתכון להצלחה, קריית גת, הוצאת קוראים, 2011.
* מהשוק למטבח, קריית גת, הוצאת קוראים, 2014.

==לקריאה נוספת==
* "שגב", בתוך: חיליק גורפינקל, מסע קולינרי: מדריך מפה לטיולי אוכל, הוצאת מפה, תל אביב, 2009, עמ' 97.

==קישורים חיצוניים==
* [http://reshet.tv/Shows/Segev_Moshe/ אתר התוכנית "אצל שגב במטבח"]
* [https://web.archive.org/web/20100821223322/http://www.tadmor.co.il/articlesview.asp?id=25 ביוגרפיה של שגב משה באתר בית הספר "תדמור"]
* [https://web.archive.org/web/20120418060611/http://www.chefs.co.il/Index.asp?ArticleID=168&CategoryID=80&Page= פרופיל באתר "שפים"]
* [http://www.israelichefs.co.il/משה_שגב/ ביוגרפיה באתר "שפים ישראלים"]
* 
* 
* 
* 
ביקורות על מסעדת שגב
* 
* 
* 
* 
* 
* 
* 
* 
* מאיה פלמון מעוז, [https://web.archive.org/web/20160303203838/http://food.nana10.co.il/Article/?ArticleID=484663&TypeID=1&sid=142 בשכונה של שגב], נענע 10, 4 במאי 2007

ביקורות על מסעדת שגב אקספרס
* 
* 
* 
* 

מתכונים
* שי-לי ליפא, [http://www.hashulchan.co.il/?CategoryID=82&ArticleID=11844 סודות מהמטבח של שגב], "על השולחן", 28 בפברואר 2008
* 
* [http://bidur.nana10.co.il/Section/?SectionID=1668 סדרת מתכונים], נענע 10
* [http://www.netonews.co.il/index.php?act=search&str=%D7%9E%D7%A9%D7%94+%D7%A9%D7%92%D7%91&dAction=%D7%97%D7%99%D7%A4%D7%95%D7%A9 סדרת מתכונים], netonews
* [https://web.archive.org/web/20110223004928/http://cookeat.co.il/%D7%A9%D7%92%D7%91-%D7%9E%D7%A9%D7%94 מתכונים], cookeat.co.il

==הערות שוליים==

קטגוריה:שפים ישראלים
קטגוריה:מנחי טלוויזיה ישראלים
קטגוריה:סגל רשת
קטגוריה:ישראלים שנולדו ב-1973
קטגוריה:משתתפי שף מתחלף